ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.75 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,75,03,205
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.75 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.35 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,53,52,325
|
|
అందుబాటులోని నిల్వలు
|
|
3,35,16,390
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.35 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
పార్లమెంటు యొక్క నూతన భవనం మనందరినీ గర్వం తో మరియుఅపేక్షలతో నింపివేయనుంది: ప్రధాన మంత్రి
పార్లమెంటు యొక్క క్రొత్త భవనం మన అందరి ని గర్వం తో మరియు అంచనాల తో నింపివేయగలదు అని ప్రధాన మంత్రి శ్రీ నరేంద్ర మోదీ అన్నారు. శ్రీ నరేంద్ర మోదీ ఒక శిలా ఫలకాన్ని స్వయం గా ఆవిష్కరించి పార్లమెంటు నూతన భవనాన్ని దేశ ప్రజల కు అంకితం చేశారు.
ఈ సందర్భం లో ప్రధాన మంత్రి ఒక ట్వీట్ లో -
‘‘నేటి రోజు మన దేశ ప్రజలు అందరి కి మరపు రానటువంటి రోజు అని చెప్పాలి. పార్లమెంటు యొక్క నూతన భవనం మనందరి లోను గర్వాన్ని మరియు అపేక్షల ను నింపి వేసేస్తుంది. ఈ దివ్యమైనటువంటి మరియు భవ్యమైనటువంటి భవంతి ప్రజలు అందరి కి సశక్తీకరణతో పాటు దేశం యొక్క సమృద్ధి కి మరియు సామర్థ్యాని కి కొత్త గతి ని, ఇంకా శక్తి ని ప్రసాదిస్తుందన్న పూర్తి నమ్మకం నాలో ఉంది.’’
‘‘భారతదేశం పార్లమెంటు యొక్క నూతన భవనాన్ని ప్రారంభం అవడం తో, మన హృదయాలు మరియు మనస్సులు గర్వం తోను, ఆశ తోను మరియు సంకల్పాల తోను నిండిపోయి ఉన్నాయి. ఈ ప్రతిష్ఠిత భవనం సశక్తీకరణ కు నిలయం గా ఉంటూ, కలల ను ప్రోది చేసి మరి వాటికి వాస్తవ రూపాన్ని కల్పించే స్థలం అగుగాక. ఈ భవనం మన మహా దేశాన్ని ప్రగతి యొక్క సరిక్రొత్త శిఖరాల కు చేర్చుగాక.’’ అని పేర్కొన్నారు.
(
రైల్వే మంత్రిత్వ శాఖ
నీమచ్-రత్లామ్ రైల్ వే లైను డబ్లింగు కు ఆమోదం తెలిపిన మంత్రిమండలి
ఈప్రాజెక్టు కు మొత్తం అంచనా వ్యయం 1,095.88 కోట్ల రూపాయలు గాను, వృద్ధి అయ్యే/సంపూర్ణవ్యయం 1,184.67 కోట్ల రూపాయలు ఉండవచ్చును
ఒకటోసంవత్సరం నుంచి సరకు రవాణా పరిమాణం ప్రతి ఒక్క ఏడాది లోనూ 5.67 మిలియన్టన్నులు అదనం గా ఉండవచ్చు; అది కాస్తా 11వ సంవత్సరం లో పెరిగిపోయి ప్రతి ఒక్కఏడాది లో 9.45 మిలియన్ టన్నుల కు చేరుకోవచ్చును
నీమచ్-రత్ లామ్ రైల్ వే లైను డబ్లింగ్ పనుల కు మాననీయ ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం ఆమోదాన్ని తెలియజేసింది. ఈ ప్రాజెక్టు మొత్తం అంచనా వ్యయం 1,095.88 కోట్ల రూపాయలు గా ఉండవచ్చు. పనులు పూర్తి అయ్యే సరికి దీని వ్యయం పెరిగి 1,184.67 కోట్ల రూపాయల కు చేరుకొనేందుకు ఆస్కారం ఉంది. ఈ లైను డబ్లింగ్ తాలూకు మొత్తం పొడవు 132.92 కిలోమీటర్ లు. ఈ ప్రాజెక్టు నాలుగు సంవత్సరాల లో పూర్తి కావచ్చని భావిస్తున్నారు.
మెంటనన్స్ బ్లాకుల తో కలుపుకొంటే నీమచ్-రత్ లామ్ సెక్శన్ తాలూకు లైను సామర్ధ్య వినియోగం 145.6 శాతం వరకు ఉంది. ఈ ప్రాజెక్టు లైన్ సెక్శను లో మెంటనన్స్ బ్లాకు ఏర్పాటు చేయకపోయినప్పటికీ ఈ మార్గం గుండా అభిలషణీయమైన స్థాయి కి మించిన సరకు రవాణా రాక పోక లు జరిగాయి. సిమెంటు కంపెనీ లు వాటి స్వీయ అవసరాల కోసం ఏర్పాటు చేసుకొన్న పవర్ ప్లాంటు లకు అవసరపడ్డ బొగ్గు ను ఈ మార్గం ద్వారా ప్రధానం గా చేరవేయడం జరిగింది. నీమచ్-చిత్తౌడ్ గఢ్ ప్రాంతం లో సిమెంటు గ్రేడు సున్నపు రాయి తాలూకు భారీ నిక్షేపాలు అందుబాటు లోకి రావడం తో కొత్త గా సిమెంటు పరిశ్రమలను ఏర్పాటు అవుతున్న కారణం గా ఈ సెక్శన్ లో సరకు రాకపోకలు మరింత గా పెరుగనున్నాయి.
నీమచ్-రత్ లామ్ సెక్షన్ డబ్లింగు తో ఈ సెక్శన్ సామర్ధ్యం హెచ్చనుంది. ఈ విధం గా వ్యవస్థ లోకి మరిన్ని సరకు రవాణా రైళ్ళ ను, ప్రయాణికుల రైళ్ళ ను ప్రవేశపెట్టేందుకు వీలు ఏర్పడగలదు. సిమెంటు పరిశ్రమ లు సమీపం లోనే ఉన్న కారణం గా ఒకటో సంవత్సరం నుంచి ఒక్కో ఏడాది కి 5.67 మిలియన్ టన్నుల మేరకు అదనపు సరకు రవాణా నమోదు కావచ్చన్న అంచనా ఉంది. అది 11వ సంవత్సరం వచ్చేసరికల్లా ఒక్కో ఏడాది కి 9.45 మిలియన్ టన్నుల కు పెరిగేందుకు ఆస్కారం ఉంది. దీని తో సులభతర సంధానం అందుబాటు లోకి రావడం తో పాటు ఆ ప్రాంతం సామాజికం గా, ఆర్థికం గా అభివృద్ధి చెందేందుకు కూడా దోహదం లభించనుంది. ఈ ప్రాజెక్టు తో ఆ ప్రాంతం లో పర్యటన కు కూడా దన్ను లభిస్తుంది. ఎందుకంటే, ఊంచాగఢ్ కోట తో సహా అనేక చరిత్రాత్మక ప్రదేశాలు ఈ ప్రాజెక్టు రంగం లో నెలకొని ఉన్నాయి.
రక్షణ మంత్రిత్వ శాఖ
భారతదేశం 100 మిలియన్ డాలర్ల ఖర్చుతో లైన్ ఆఫ్ క్రెడిట్ కింద నిర్మించబడిన 12 హై స్పీడ్ గార్డ్ బోట్లను రక్షణ మంత్రి రాజ్నాథ్ సింగ్ వియత్నాంకు అందజేశారు
'మేక్ ఇన్ ఇండియా, మేక్ ఫర్ ది వరల్డ్' విజన్ & ఇండియన్ డిఫెన్స్ మాన్యుఫ్యాక్చరింగ్ సెక్టార్ ప్రొఫెషనల్ ఎక్సలెన్స్కి ఇది ఒక అద్భుతమైన ఉదాహరణగా అభివర్ణించారు.
మెరుగైన సహకారం ద్వారా భారతదేశ రక్షణ పారిశ్రామిక పరివర్తనలో భాగం కావాలని ఆయన వియత్నాంను ఆహ్వానించారు.
రక్షణ మంత్రి రాజ్నాథ్ సింగ్ జూన్ 09, 2022న హై ఫాంగ్లోని హాంగ్ హా షిప్యార్డ్ను సందర్శించిన సందర్భంగా వియత్నాంకు 12 హై స్పీడ్ గార్డ్ బోట్లను అందజేశారు. వియత్నాంకు భారత ప్రభుత్వం 100 మిలియన్ డాలర్ల డిఫెన్స్ లైన్ ఆఫ్ క్రెడిట్ కింద ఈ బోట్లను నిర్మించారు. మొదటి ఐదు బోట్లు భారతదేశంలోని లార్సెన్ & టూబ్రో  షిప్యార్డ్లో మిగిలిన వాటిని ఏడు హాంగ్ హా షిప్యార్డ్లో నిర్మించారు. అప్పగింత కార్యక్రమంలో భారతదేశం వియత్నాం సీనియర్ సివిల్, మిలిటరీ అధికారులు పాల్గొన్నారు. రక్షణ మంత్రి ఈ సందర్భంగా మాట్లాడుతూ ప్రధాన మంత్రి నరేంద్ర మోదీ ఊహించిన విధంగా 'మేక్ ఇన్ ఇండియా, మేక్ ఫర్ ది వరల్డ్' అనేదానికి ఈ ప్రాజెక్ట్ ఒక అద్భుతమైన ఉదాహరణ అని అభివర్ణించారు. కోవిడ్-19 మహమ్మారి కారణంగా సవాళ్లు ఉన్నప్పటికీ, ప్రాజెక్ట్ విజయవంతంగా పూర్తి కావడం, హాంగ్ హా షిప్యార్డ్తో పాటు భారతీయ రక్షణ తయారీ రంగం నిబద్ధత వృత్తిపరమైన నైపుణ్యానికి నిదర్శనమని ఆయన అన్నారు. భవిష్యత్తులో భారత్ వియత్నాం మధ్య అనేక సహకార రక్షణ ప్రాజెక్టులకు ఈ ప్రాజెక్ట్ నాంది కాగలదని ఆయన విశ్వాసం వ్యక్తం చేశారు.
మెరుగైన సహకారం ద్వారా భారతదేశ రక్షణ పారిశ్రామిక పరివర్తనలో భాగం కావాలని రాజ్నాథ్ సింగ్ వియత్నాంను ఆహ్వానించారు. ప్రధానమంత్రి ‘ఆత్మనిర్భర్ భారత్’ విజన్ కింద భారత రక్షణ పరిశ్రమ తన సామర్థ్యాలను గణనీయంగా పెంచుకుందని ఆయన స్పష్టం చేశారు. దేశీయ అవసరాలను తీర్చడమే కాకుండా అంతర్జాతీయ అవసరాలను కూడా తీర్చే రక్షణ తయారీ కేంద్రంగా భారత్ను తయారు చేసేందుకు దేశీయ పరిశ్రమను నిర్మించడమే లక్ష్యమని ఆయన రాజ్నాథ్ సింగ్ అన్నారు. రక్షణ మంత్రి వియత్నాంలో మూడు రోజుల అధికారిక పర్యటనలో ఉన్నారు. జూన్ 08, 2022న హనోయిలో ప్రారంభోత్సవం జరిగిన మొదటి రోజున, రాజ్నాథ్ సింగ్ వియత్నాం జాతీయ రక్షణ మంత్రి జనరల్ ఫాన్ వాన్ జియాంగ్తో ద్వైపాక్షిక చర్చలు జరిపారు. రక్షణ సహకారాన్ని పెంపొందించడానికి ఇరుపక్షాలు ‘2030 దిశగా భారత్-వియత్నాం రక్షణ భాగస్వామ్యంపై జాయింట్ విజన్ స్టేట్మెంట్’పై సంతకాలు చేశాయి. రెండు దేశాల మధ్య పరస్పర ప్రయోజనకరమైన వ్యూహాత్మక మద్దతు కోసం విధానాలను సరళీకృతం చేయడానికి ఒక అవగాహన ఒప్పందం కూడా కుదిరింది. రక్షణ మంత్రి వియత్నాం అధ్యక్షుడు మిస్టర్ గుయెన్ జువాన్ ఫుక్ ప్రధాన మంత్రి ఫామ్ మిన్ చిన్హ్లను కూడా కలిశారు.
మానవ వనరుల అభివృద్ధి మంత్రిత్వ శాఖ
ఈ9 దేశాల విద్యా మంత్రుల సమావేశంలో ప్రసంగించిన విద్యాశాఖ సహాయ మంత్రి
ఈ9 చొరవతో జరిగిన ఈ9 దేశాల విద్యా మంత్రుల సంప్రదింపుల సమావేశంలో విద్యాశాఖ సహాయ మంత్రి శ్రీ సంజయ్ ధోత్రే ప్రసంగించారు: 2021 ఏప్రిల్ 6 న జరిగిన సదస్సులో ఎస్డిజి4 దిశగా పురోగతిని వేగవంతం చేయడానికి డిజిటల్ అభ్యాసాన్ని పెంచడంపై చర్చించారు. సమావేశంలో బంగ్లాదేశ్ విద్యా మంత్రి శ్రీమతి దీపు మోని, ఐక్యరాజ్యసమితి ఉప కార్యదర్శి, ఎంఎస్ అమీనా మొహమ్మద్, ఈ9 దేశాల విద్యా మంత్రులు, ఐక్యరాజ్యసమితి, యునిసెఫ్, యునెస్కో అధికారులు పాల్గొన్నారు. ఈ9 దేశాలలో బంగ్లాదేశ్, బ్రెజిల్, చైనా, ఈజిప్ట్, ఇండియా, ఇండోనేషియా, మెక్సికో, నైజీరియా మరియు పాకిస్తాన్ ఉన్నాయి.
ఈ సందర్భంగా శ్రీ ధోత్రే మాట్లాడుతూ "కోవిడ్ 19 మహమ్మారి ప్రపంచవ్యాప్తంగా విద్యను దెబ్బతీసింది. భారతదేశంలో ఇంత పెద్ద సంఖ్యలో విద్యార్థులకు విద్యను అందించడం నిజంగా ఒక సవాలు. డిజిటల్, టెలివిజన్ మరియు రేడియో వంటి విభిన్న రీతులను ఉపయోగించడం ద్వారా భారత ప్రభుత్వం అందరికీ నాణ్యమైన విద్యను అందించడమే కాకుండా, పిల్లలు విద్యా సంవత్సరాన్ని కోల్పోకుండా చూసుకోవడం ఆనందంగా ఉంది. ఈ మహమ్మారి సమయంలో మా విద్యా మంత్రిత్వ శాఖ ప్రీమియర్ ఇంజనీరింగ్ మరియు మెడికల్ కోర్సుల యొక్క అతిపెద్ద ప్రవేశ పరీక్షలను దాదాపు 2.3 మిలియన్ల విద్యార్థుల కోసం విజయవంతంగా నిర్వహించింది. పరీక్షలను సురక్షితంగా నిర్వహించడంపై ఇది ఇతర దేశాలకు ఒక ఉదాహరణగా నిలిచింది" అని చెప్పారు.
ప్రధాని శ్రీ నరేంద్ర మోదీ విజన్కు అనుగుణంగా మేము డిజిటల్ సాధనాలను విస్తృతంగా ఉపయోగించుకున్నాము. దేశంలోని మారుమూల ప్రాంతానికి విద్యను తీసుకెళ్లడానికి వన్ నేషన్-వన్ డిజిటల్ ప్లాట్ఫాం-దీక్ష, వన్ నేషన్-వన్ ఛానల్ ప్రోగ్రామ్ -స్వయం ప్రభ, స్వయం మూక్స్ మరియు రేడియో ప్రసారాలను ఉపయోగించాము.దివ్యాంగ విద్యార్ధులకు కూడా ఆన్లైన్ విద్యను అందించాము. ఆత్మనిర్భర్ భారత్ సాకారం దిశగా పిఎం ఈ-విద్యాను ప్రారంభించామని, ఇది భారతదేశం అంతటా పాఠశాలలకు వెళ్లే దాదాపు 250 మిలియన్ల పిల్లలకు ప్రయోజనం చేకూర్చిందని శ్రీ ధోత్రే తెలియజేశారు.
అందరికీ సరసమైన విద్యను అందించేందుకు డిజిటల్ మరియు మల్టీ-మోడల్ విద్య తప్పనిసరి అని మహమ్మారి నిరూపించిందని శ్రీ ధోత్రే పేర్కొన్నారు. దీనికి డిజిటల్ మౌలిక సదుపాయాలను బలోపేతం చేయడం, సాధనాలు మరియు డిజిటల్ నైపుణ్యాలను అభివృద్ధి చేయడం అవసరం. ఉపాధ్యాయ శిక్షణ, డేటా భద్రత మరియు గోప్యత, నిధులు మరియు అంచనా సాధనాలు కూడా అవసరం. బోధన మరియు అభ్యాసానికి తోడ్పడటానికి "డిజిటల్ ఫస్ట్" విధానాన్ని అందించడానికి భారతదేశంలో ప్రభుత్వం నేషనల్ డిజిటల్ ఎడ్యుకేషన్ ఆర్కిటెక్చర్ను ఏర్పాటు చేస్తోందని ఆయన తెలియజేశారు.
డిజిటల్ విద్య కోసం సమర్థవంతమైన వ్యవస్థను రూపొందించడానికి సమిష్టిగా మరియు సంఘీభావంగా పనిచేయవలసిన సమయం ఆసన్నమైందని శ్రీ ధోత్రే పిలుపునిచ్చారు. సమిష్టి చర్చ కోసం ఈ వేదికను అందించినందుకు యుఎన్, యునెస్కో, యునిసెఫ్ మరియు బంగ్లాదేశ్ ప్రభుత్వానికి మంత్రి కృతజ్ఞతలు తెలిపారు. భవిష్యత్తులో కూడా వివిధ ఆంశాలై ఈ9 సహచరులతో కలిసి పనిచేయడానికి ఎదురుచూస్తున్నాము అని తెలిపారు.
విద్యా వ్యవస్థల్లో వేగంగా మార్పు తీసుకురావడం ద్వారా రికవరీని వేగవంతం చేయడం మరియు సస్టైనబుల్ డెవలప్మెంట్ గోల్ 4 ఎజెండాను ముందుకు తీసుకెళ్లడం ఈ చొరవ లక్ష్యం.  ఉపాధ్యాయులకు మద్దతు;  నైపుణ్యరంగంలో పెట్టుబడి; మరియు  డిజిటల్ అసమానతలు తొలగింపు ఈ 2020 గ్లోబల్ ఎడ్యుకేషన్ మీటింగ్ ప్రాధాన్యతలలో మూడు ఆంశాలు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
హుడా సిటీ సెంటర్ నుంచి సైబర్ సిటీ, స్పర్ తో గురుగ్రామ్ నుంచి ద్వారకా ఎక్స్ ప్రెస్ వే వరకు మెట్రో కనెక్టివిటీకి కేంద్ర మంత్రివర్గం ఆమోదం
పూర్తి ఎలివేటెడ్ ప్రాజెక్టు కు రూ.5,452 కోట్ల వ్యయం
గౌరవ ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం హుడా సిటీ సెంటర్ నుంచి సైబర్ సిటీ వరకు స్పర్ తో గురుగ్రామ్ లోని ద్వారకా ఎక్స్ ప్రెస్ వే వరకు 27 స్టేషన్లతో 28.50 కిలోమీటర్ల మేర మెట్రో కనెక్టివిటీకి ఆమోదం తెలిపింది.
ఈ ప్రాజెక్టు పూర్తి వ్యయం రూ.5,452 కోట్లు. ఇది 1435 మిమీ  ప్రామాణిక గేజ్ లైన్. ప్రాజెక్టు మొత్తాన్ని ఎలివేట్ చేయనున్నారు. బసాయి గ్రామం నుంచి డిపోకు కనెక్టివిటీ కల్పించారు.
ఈ ప్రాజెక్టు మంజూరైన తేదీ నుంచి నాలుగేళ్లలో పూర్తి చేయాలని ప్రతిపాదించగా, అనుమతి ఉత్తర్వులు జారీ చేసిన తర్వాత కేంద్ర ప్రభుత్వం, హరియాణా ప్రభుత్వం 50:50 స్పెషల్ పర్పస్ వెహికల్ గా ఏర్పాటు చేసే హరయానా మాస్ ర్యాపిడ్ ట్రాన్స్ పోర్ట్ కార్పొరేషన్ లిమిటెడ్  అమలు చేయనుంది.
|
|
కారిడార్ పేరు
|
|
పొడవు

|
|
స్టేషన్ ల సంఖ్య
|
|
ఎలివేటెడ్/ అండర్ గ్రౌండ్
|
|
హుడా సిటీ సెంటర్ నుంచి సైబర్ సిటీ - మెయిన్ కారిడార్
|
|
26.65
|
|
26
|
|
ఎలివేటెడ్
|
|
బసాయి గ్రామం నుండి ద్వారకా ఎక్స్ ప్రెస్ వే - స్పర్
|
|
1.85
|
|
0.1
|
|
ఎలివేటెడ్
|
|
మొత్తం
|
|
28.50
|
|
27
|
|
ప్రయోజనాలు:
ప్రస్తుతం ఓల్డ్ గురుగ్రామ్ లో మెట్రో లైన్ లేదు. న్యూ గురుగ్రామ్ ను పాత గురుగ్రామ్ తో అనుసంధానించడం ఈ రైలు మార్గం ప్రత్యేకత. ఈ నెట్వర్క్ భారతీయ రైల్వే స్టేషన్ తో అనుసంధానించబడుతుంది. తదుపరి దశలో ఐజీఐ విమానాశ్రయానికి కనెక్టివిటీ కల్పిస్తుంది. ఇది ఆర్టియాలో మొత్తం ఆర్థిక అభివృద్ధిని కూడా అందిస్తుంది.
అనుమతి పొందిన కారిడార్ వివరాలు ఇలా ఉన్నాయి.
|
|
వివరాలు
|
|
హుడా సిటీ సెంటర్ నుంచి సైబర్ సిటీ వరకు
|
|
పొడవు
|
|
28.50 Km
|
|
స్టేషన్ ల సంఖ్య
|
|
27 స్టేషన్ లు

|
|
అలైన్మెంట్
కొత్త గురుగ్రామ్ ప్రాంతం
పాత గురుగ్రామ్ ప్రాంతం
|
|
హుడా సిటీ సెంటర్ - సెక్టార్ 45 - సైబర్ పార్క్ - సెక్టార్ 47 - సుభాష్ చౌక్ - సెక్టార్ 48 - సెక్టార్ 72ఎ - హీరో హోండా చౌక్ - ఉద్యోగ్ విహార్ ఫేజ్ 6 - సెక్టార్ 10 - సెక్టార్ 37 - బసాయి విలేజ్ - సెక్టార్ 9 - సెక్టార్ 7 - సెక్టార్ 4 - సెక్టార్ 5 - అశోక్ విహార్ - సెక్టార్ 3 - బజ్ఘేరా రోడ్ - పాలం విహార్ ఎక్స్టెన్షన్ - పాలం విహార్ - సెక్టార్ 23 ఎ - సెక్టార్ 2 స్పర్ టు ద్వారకా ఎక్స్ ప్రెస్ వే 
|
|
డిజైన్ స్పీడ్
|
|
80 కే ఎం పి హెచ్
|
|
సగటు వేగం
|
|
34 కే ఎం పి హెచ్
|
|
ప్రతిపాదిత పూర్తి ఖర్చు
|
|
రూ.5,452.72 కోట్లు
భారత ప్రభుత్వ వాటా రూ.896.19 కోట్లు
జి ఒ హెచ్ వాటా రూ. 1,432.49 కోట్లు
స్థానిక సంస్థల వాటా రూ.300 కోట్లు
పి టి ఎ - రుణం భాగం - రూ.Rs. 2,688.57 కోట్లు
పి పి పి  -
రూ.135.47 కోట్లు
|
|
పూర్తి అయ్యే సమయం
|
|
ప్రాజెక్ట్ మంజూరైన తేదీ నుంచి 4 సంవత్సరాలు
|
|
అమలు చేసే సంస్థ
|
|
హర్యానా మాస్ రాపిడ్ ట్రాన్స్ పోర్ట్ కార్పొరేషన్ లిమిటెడ్ 
|
|
ఫైనాన్షియల్ ఇంటర్నల్ రేట్ ఆఫ్ రిటర్న్ 
|
|
గిరిజన వ్యవహారాల మంత్రిత్వ శాఖ
17 ఆగస్టు, 2020న గిరిజన ఆరోగ్య, పౌష్టిక పోర్టల్ "స్వాస్థ్య" ను ఈ - ప్రారంభం చేయనున్న శ్రీ అర్జున్ ముండా.
దేశంలో గిరిజన జనాభా ఆరోగ్య మరియు పౌష్టిక అంశాలకు సంబంధించి ఒకేచోట పరిష్కారం లభించే మొట్టమొదటి పోర్టల్ "స్వాస్థ్య" ను 17 ఆగస్టు, 2020  కేంద్ర గిరిజన వ్యవహారాల మంత్రి శ్రీ అర్జున్ ముండా ఈ - ప్రారంభం చేస్తారు. ఈ శాఖ సహాయ మంత్రి శ్రీమతి రేణుకా సింగ్ సరుల ప్రారంభోత్సవంలో పాల్గొంటారు. పిరమల్ స్వాస్థ్య సంస్థ సహకారంతో కేంద్ర గిరిజన వ్యవహారాల మంత్రిత్వ శాఖ "స్వాస్థ్య" పోర్టల్ ను అభివృద్ధి చేసింది. గిరిజనుల ఆరోగ్య మరియు పౌష్టిక విషయాలకు, సమస్యలకు సంబంధించిన పోర్టల్ ఇది. షెడ్యూల్ తెగలకు చెందిన ప్రజల ఆరోగ్య మరియు పౌష్టిక విషయాలకు సంబంధించిన సమాచారం, పరిష్కారం "స్వాస్థ్య" పోర్టల్ ద్వారా ఒకే చోట లభిస్తుంది.
భారతావనికి చెందిన గిరిజన జనాభాకు సంబంధించిన ఆరోగ్య మరియు పౌష్టిక అంశాల సమాచారం అందించే మొట్టమొదటి సమగ్ర వేదిక "స్వాస్థ్య". దానిలో ఒక డ్యాష్ బోర్డు, జ్ఞాన నిధి, భాగస్వాముల భాగము, రక్తకణాలు కొడవలి ఆకృతి దాల్చే వ్యాధిగ్రస్తులకు అండగా ఉండే వేదిక పోర్టల్ డ్యాష్ బోర్డులో గుర్తింపు పొందిన 177 గిరిజన జిల్లాలకు చెందిన వివిధ వర్గాల నుంచి సేకరించిన సమాచారం మరియు గిరిజనుల ఆరోగ్యం మరియు పౌష్టిక విషయాలపై జరిపిన పరిశోధనల ఫలితాలు, వినూత్న కల్పనలు మరియు వారి అలవాట్లలో మంచి వాటిని గురించిన సమాచారం పొందుపరుస్తున్నారు. అంతేకాక కొడవలి కణ వ్యాధిగ్రస్తులు తమ సమస్యను పోర్టల్ లో నమోదు చేసుకొని సహాయం కూడా పొందవచ్చు. ఈ పోర్టల్ దేశంలోని గిరిజన జనాభాకు ఆరోగ్య మరియు పౌష్టిక విషయాల్లో అండగా నిలుస్తుందని
గిరిజనుల ఆరోగ్య సమస్యల పరిష్కారానికి వారధి కాగలదని ఆశిస్తున్నారు.
పిరమల్ స్వాస్థ్య మేనేజిమెంట్ అండ్ రీసర్చ్ ఇనిస్టిట్యూట్ సహకారంతో గిరిజన వ్యవహారాల మంత్రిత్వ శాఖ ఏర్పాటు చేసిన సెంటర్ ఆఫ్ ఎక్సలెన్స్  సంస్థ ఈ పోర్టల్ ను పర్యవేక్షిస్తుంది. వివిధ వర్గాల నుంచి సేకరించిన సమాచారం, ఉత్తమ అలవాట్ల ఆధారంగా గిరిజనుల ఆరోగ్య మరియు పౌష్టికతను మెరుగుపరచడం ఈ పోర్టల్ ఉద్దేశం. సెంటర్ ఆఫ్ ఎక్సలెన్స్ ఆ దిశలో కృషి చేస్తుంది.
ప్రధాన మంత్రి కార్యాలయం
అరుణాచల్ప్రదేశ్ అవతరణ దినోత్సవం సందర్భంగా ప్రజలకుశుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్రమోదీ అరుణాచల్ ప్రదేశ్ రాష్ట్ర అవతరణ దినోత్సవం సందర్భంగా ప్రజలకు శుభాకాంక్షలు తెలిపారు.
ఈ సందర్భంగా ట్విట్టర్ద్వారా ఒక సందేశమిస్తూ ప్రధానమంత్రి," అరుణాచల్ ప్రదేశ్ రాష్ట్రావతరణదినోత్సవ శుభసమయంలో అరుణాచల్ ప్రదేశ్కుచెందిన అద్భుత ప్రజలకు శుభాకాంక్షలు తెలియజేస్తున్నాను. అరుణాచల్ ప్రదేశ్ ప్రజలు గొప్ప సంస్కృతి, ధైర్యసాహసాలు, భారతదేశ అభివృద్ధికి గట్టి నిబద్ధత కలిగిన వారిగా ప్రసిద్ధి పొందినవారు. అరుణాచల్ ప్రదేశ్ ప్రగతిలో ఉన్నత శిఖరాలు అధిరోహించడం కొనసాగించగలదని ఆకాంక్షిస్తున్నాను." అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 180.60 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 32,811
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.72%
గత 24 గంటల్లో 3,884 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,50,055 కు పెరిగింది.
గత 24 గంటల్లో 2,876 కొత్త కేసులు నమోదయ్యాయి.
రోజువారీ పాజిటివిటీ రేటు 0.38%
వారపు పాజిటివిటీ రేటు 0.44%
గత 24 గంటల్లో చేసిన 7,52,818 కొవిడ్ పరీక్షలతో కలిపి ఇప్పటివరకు 78.05 కోట్ల పరీక్షలు చేశారు.
ప్రధాన మంత్రి కార్యాలయం
డాక్టర్ కెన్నెత్ డేవిడ్ కౌండా మృతికి - సంతాపం ప్రకటించిన ప్రధానమంత్రి
జాంబియా మాజీ అధ్యక్షుడు డాక్టర్ కెన్నెత్ డేవిడ్ కౌండా మృతి పట్ల ప్రధానమంత్రి శ్రీ నరేంద్ర మోదీ సంతాపం తెలిపారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ - "గౌరవనీయులైన ప్రపంచ ప్రసిద్ధి చెందిన నాయకుడు, రాజనీతిజ్ఞుడు డాక్టర్ కెన్నెత్ డేవిడ్ కౌండా మరణ వార్త నన్నెంతో బాధకు గురి చేసింది. ఆయన కుటుంబ సభ్యులకు, జాంబియా ప్రజలకు, నా ప్రగాఢ సంతాపం తెలియజేస్తున్నాను." అని పేర్కొన్నారు.
మహిళా, శిశు అభివృద్ధి మంత్రిత్వ శాఖ
కౌమారదశలోని బాలికలు,గర్భిణులు, బాలింతల ఎముకలు,కండరాల పుష్టిలో పౌష్టికాహారం పాత్ర పైన. అలాగే బాలలలో పాఠశాల స్థాయిలో ఇన్ఫెక్షన్ల నిరోధం, వాటి అదుపునకు సంబందించి మూడవ రాష్ట్రీయ పోషణ్ మాహ్ ఉత్సవాలలో భాగంగా వెబినార్ లు నిర్వహించడం జరిగింది
మూడవ రాష్ట్రీయపోషణ్ మాహ్ ను సెప్టెంబర్ 2020లో జరుపుకుంటున్నారు. ఈ సందర్భంగా కేంద్ర మహిళ, శిశు అభివృద్ధి మంత్రిత్వశాఖ పలు వెబినార్లు నిర్వహిస్తున్నది. ఈ వెబినార్ కౌమార దశలోని బాలికలు ,గర్భిణులు, బాలింతల ఎముకలు,కండరాల పుష్టి, ఆరోగ్యంలో పౌష్టికాహారం పాత్ర పైన దృష్టి కేంద్రీకరిస్తుంది. ఈ వెబినార్ సెప్టెంబర్ 15న జరిగింది. ఈ సీరిస్లో చివరిదిగా పిల్లలో పాఠశాల స్థాయిలో ఇన్ఫెక్షన్ల నిరోధానికి సంబంధించిన వెబినార్ను ఈరోజు నిర్వహించారు. ఈ వెబినార్కు మహిళ శిశు అభివృద్ధి విభాగం కార్యదర్శి శ్రీరామ్ మోహన్ మిశ్ర అధ్యక్షత వహించారు.
కౌమారదశలోని బాలికలు,గర్భిణులు, బాలింతల ఎముకలు,కండరాల ఆరోగ్యంలో పౌష్టికాహారం పాత్ర పైజరిగిన వెబినార్లో అతిథిగా మాట్లాడుతూ మేజర్ జనరల్ డాక్టర్ రమణ్ కుమార్ మర్వాహా,భారతీయ బాలలు, కౌమార దశలోని వారు, గర్భిణులు, బాలింతల ఎముకలు, కండరాలు బలంగా ఉండాల్సిన ఆవశ్యకతను నొక్కి చెప్పారు. ఇందుకు సంబంధించిన వివిధ పరిశోధనలను వారు ప్రస్తావించారు. ఎముకలలో పుష్టిలేకపోవడం వల్ల ప్రపంచవ్యాప్తంగా ఏటా 8.9 మిలియన్ల మంది ఎముకలు విరిగే సమస్యకు కారణమౌతున్నదని చెప్పారు. ఆహారంలో తగినంత కాల్షియం ఉండేట్టు చూసుకోవడం, సూర్యరశ్మి సోకేలా జాగ్రత్తలు చేపట్టడం, బలవర్థకమైన ఆహారం, క్రమం తప్పకుండా వ్యాయామం, వంటి వాటిని మేజర్ జనరల్ డాక్టర్ మార్వాహ సూచించారు. పుష్టికరమైన ఎముకలకు ఇవి అవసరమని ఆయన తెలిపారు. గర్భిణులు,బాలింతలలో ఎముకల పటుత్వం గురించి రెండవ అతిథి డాక్టర్ భారతి కులకర్ణి మాట్లాడుతూ, హైదరాబాద్లోని జాతీయ పౌష్టికాహార సంస్థ గర్భిణులు, బాలింతల ఆరోగ్య సంరక్షణలో పౌష్టికాహార పాత్రపై దృష్టి పెట్టిందని చెప్పారు. ఇందుకు సంబంధించిన పరిశోధనల ఫలితాలను ప్రస్తావిస్తూ, మంచి ప్రొటీన్లు,కాల్షియం,జింక్ తదితరాలు, విటమిన్డి,ఇతర పౌష్టికార అనుబంధాలను బిడ్డ మొదటి వెయ్యిరోజులు వాడాలాని అది ఎముకలు,కండరాల బలానికి ఉపయోగపడతాయని చెప్పారు.
బాలలలో రకరకాల ఇన్ఫెక్షన్లు రాకుండా నియంత్రించేందుకు పాఠశాల స్థాయిలో తీసుకోవలసిన చర్ల గురించి సిఎంసి వెల్లూరుకు చెందిన ,డాక్టర్ గగన్దీప్ కాంగ్ వివరించారు. ముఖ్యంగా పాఠశాలకు వెళ్లే 5 నుంచి 14 సంవత్సరాల లోపు పిల్లలలో ఇలాంటి ఇన్ఫెక్షన్లురాకుండా తీసుకోవలసిన ముందస్తు చర్యల గురించి తెలిపారు. ఇలాంటి ఇన్ఫెక్షన్ల వల్ల కోల్పోయిన వైకల్య సర్దుబాటు జీవిత సంవత్సరాల గురించి, మరణాల గురించి తెలియజేశారు. ఇలాంటి ఇన్ఫెక్షన్లు నీళ్లనుంచి, ఆహారం నుంచి లేదా వ్యక్తులనుంచి వ్యక్తులకు సంక్రమిస్తాయని దీనివల్ల డయేరియా , డిసెంట్రీ వంటవి రావచ్చన్నారు. పరిశుభ్రమైన నీటిని సేవించడం, పరిశుభ్రమైన ఆహారం, పరిశుభ్రమైన పరిసరాలు, పుష్టికరమైన ఆహారం, తగిన వాక్సిన్లు, ఆరోగ్యవిద్యపై అవగాహన కల్పించడం,పరీక్షలు నిర్వహించడం, రెఫరల్ సదుపాయాలు వంటివి వీటిని నిరోధించేందుకు ఉపకరిస్తాయని అన్నారు. పాఠశాల ఆరోగ్య సేవలు పిల్లల శ్రేయస్సుపై దృష్టిపెట్టాలన్నారు.
భాగస్వామ్య మంత్రిత్వశాఖల ప్రతినిధులు, రాష్ట్రప్రభుత్వాలు, అంతర్జాతీయ సంస్థల ప్రతినిథులు, అభివృద్ది భాగస్వాములు,పిఆర్ ఐ సభ్యులు, ఐసిడిఎస్ అధికారులు, రాష్ట్ర మహిళా శిశు అభివృద్ధిప్రతినిధులు, ఈ రంగంలో నిపుణులు,
పౌష్టికాహార నిపుణులు, మంత్రిత్వశాఖ అధికారులు, ఇతరులు ఈ వెబినార్లలో పాల్గొన్నారు.
ప్రధాన మంత్రి కార్యాలయం
ప్రముఖ తెలుగు సినీ నటుడు శ్రీ కైకాల సత్యనారాయణ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రముఖ తెలుగు సినీ నటుడు శ్రీ కైకాల సత్యనారాయణ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రముఖ తెలుగు సినీ దిగ్గజం శ్రీ కైకాల సత్యనారాయణ గారు కన్నుమూత పట్ల వేదన కు గురయ్యాను. ఆయన తన విభిన్న పాత్రల తో, అద్భుతమైన నటనా చాతుర్యం తో అనేక తరాల ప్రేక్షకుల కు చిరపరిచితులు. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు
ప్రధాన మంత్రి కార్యాలయం
తమిళనాడు ముఖ్యమంత్రితో సంభాషించిన - ప్రధానమంత్రి
తుఫాను బాధితుల కోసం ఎక్స్-గ్రేషియా ఆర్ధిక సహాయాన్ని ప్రకటించిన - ప్రధానమంత్రి
ప్రధానమంత్రి శ్రీ నరేంద్రమోదీ ఈ రోజు తమిళనాడు ముఖ్యమంత్రి తిరు ఎడప్పాడి కె. పళనిస్వామి తో మాట్లాడి, రాష్ట్రంలోని కొన్ని ప్రాంతాల్లో తుఫాను, భారీ వర్షాల నేపథ్యంలో నెలకొన్న పరిస్థితులపై చర్చించారు. రక్షణ, సహాయక చర్యలకు సహకరించడానికి కేంద్ర బృందాలను తమిళనాడుకు పంపుతున్నారు.
ఈ విపత్తులో ప్రాణాలు కోల్పోయినవారికి, ప్రధానమంత్రి శ్రీ నరేంద్రమోదీ సంతాపం వ్యక్తం చేశారు. గాయపడినవారు త్వరగా కోలుకోవాలని ఆయన ప్రార్థించారు. ఈ సందర్భంగా ప్రధానమంత్రి మాట్లాడుతూ, మరణించిన వ్యక్తులు ఒక్కరికీ రెండు లక్షల రూపాయల చొప్పున వారి సమీప బంధువులకు, అదేవిధంగా గాయపడినవారికి, ఒక్కొక్కరికి 50,000 రూపాయల చొప్పున, ఎక్స్-గ్రేషియాగా, పి.ఎమ్.ఎన్.ఆర్.ఎఫ్. నుండి ఆర్ధిక సహాయాన్ని అందజేయనున్నట్లు ప్రకటించారు.